Prvo veče
<s></s>

<s>Prvo veče</s>

<s>Ona se bila vrlo svukla,</s>

<s>A velika su stabla tu</s>

<s>U prozor zlobno krošnjom tukla,</s>

<s>Da vide nju, da vide nju.</s>

<s>U moju je fotelju sjela,</s>

<s>Radosno ruke sklopi tu,</s>

<s>Ispod golišavog joj tijela</s>

<s>Nožice treptahu na tlu.</s>

<s>Pogledah zračak koji bludi</s>

<s>- Iz krošnje leptirasti let -</s>

<s>U njezin smješak i na grudi,</s>

<s>Ko mušica na ružin cvijet.</s>

<s>Moj poljubac joj nogu dirne.</s>

<s>I kao kaznu za taj grijeh</s>

<s>Čuh zvuke bistre i nemirne,</s>

<s>Kristalno lijep i surov smijeh.</s>

<s>Pod košulju je raširenu</s>

<s>Sakrila noge: "Dosta s tim!"</s>

<s>- Tu prvu smjelost dopuštenu</s>

<s>Kaznila smijehom veselim!</s>

<s>Drhtuljke jadne, oči njene,</s>

<s>Dodirnuh usnom lagahno.</s>

<s>Nježno mi glavu tad okrene:</s>

<s>"Oh! sviđa mi se, sviđa to!</s>

<s>Ali ti moram reći zato..."</s>

<s>Ostatak joj u grudi ja</s>

<s>Sakrih sa poljupcem, i na to</s>

<s>Začuh njen smijeh što znači: da...</s>

<s>Ona se bila vrlo svukla,</s>

<s>A velika stabla tu</s>

<s>U prozor zlobno krošnjom tukla,</s>

<s>Da vide nju, da vide nju.</s>

<s>Arthur Rimbaud
Poezija</s>

<s>en:First Evening</s>

